**Referat / Sammendrag fra Flora Turlag turledersamling torsdag
21 Mars kl. 19.00 – 21.00**

Program for kvelden var slik:

1. Velkommen
2. Presentasjon av nytt styre og organisasjon
3. Gjennomgang aktiviteter 2019
4. Mandagsturer kort orientering
5. Beredskapsplanen gjennomgang
6. Risikovurdering – rapportering – rutiner
7. Pause (kaffe, frukt, mineralvann)
8. Vipps.
9. Aktivisering, motivering turledere, oppfordring til å melde seg som turledere der vi mangler
10. Ambassadørkurs, nærturlederkurs, førstehjelp, kart og kompass/GPS, helikoptertrening og eller andre kurs behov kartlegging!
11. Kleskolleksjon 2019
12. Ordet fritt – spørsmål?
13. Oppsummering / Avslutning

Møteplassen var: Kantina på Horne Brygge, Strandgata 17

Ansvarlige arrangører var: Astrid Breiland Eliassen, Arnfrid Bergheim og Anders Myklebust

22 deltagere sammensatt av turledere og styrets medlemmer møtte.

1. Etter åpning fikk Astrid ordet til å si noen minne ord om nylig avdøde Anne Mari Aamelfot Hjelle. Anne Mari var ansatt i DNT/DNT landsforening i over 30 år*.*
2. Heidi presenterte det nye styret og organisasjonen.
3. Astrid og Arnfrid viste ved bruken av vår nettside planlagte aktiviteter og hvordan vi finner dette og detaljer om turene.
Var innom alle turgruppene og hvordan de arbeider.
Mangler program/info om padleturer*,* Hav og Fjellsport og Barnas Turlag, men dette er på gang.
Viste også den nye og forbedrede versjonen av «Ut.no».
Bruken av «Sjekk Ut» appen.
FT har 11 lister med tilsammen 93 turposter og
«Sherpa» som er innleggingsprogrammet til alle aktiviteter/nettsida, «Ut.no» og «Sjekk UT».
Alle aktiviteter skal ligge i Sherpa. Kobling opp til «Min side» og informasjon som blir registrert på det enkelte medlem.
Der dukker også opp gode tilbud – Bergans og Viking.
Flora Turlag har: 3 Vinterturledere, 6 Sommerturledere, 15 Grunnleggende,
8 Nærturledere, 5 Ambassadører, 1 Aktivitetsleder
Totalt 38 turledere.
4. Laila forklarte om den ny oppretta gruppen «Mandagsturer» som nå erstatter den tidligere «Lavterskelgruppen». Positiv aktivitet – trenger flere turledere.
5. Anders gikk igjennom viktige punkter i beredskaps planen og viste også til «TURLEDERENS KRISEARK OG FØRSTEHJELPS ABC» på våre nettsider.
Bruken av «Turledervesten» ble presisert; for klart å vise hvem som er ansvarlig.
Kjetil gjentok sitt spørsmål om en markering for turledere på padling, umulig med Turledervest utenpå redningsvest. Vi må sjekke ut hva andre gjør her kanskje en Caps er svaret?
6. Astrid og Arnfrid forklarte vårt ansvar for å ta risikovurdering av turene og hvordan dette i praksis gjøres ved bruk av malene som finnes på nettsiden.
Som tilbydere av en tjeneste (forbrukertjeneste) – turer og aktiviteter – er FT/DNT underlagt Produktkontroll loven.
Power Point presentasjonen «sikkerhet på tur med DNT» ble det vist utdrag av viktige momenter fra.
Denne vil bli lagt tilgjengelig på «turleder sida». Annen anbefalt litteratur: «Turlederboka» kapittel 4. Boka fås kjøpt i DNTs nettbutikk.
7. Litt sosialt måtte vi også ha! 😊
8. Sunniva forklarte om etableringen av Vipps og at dette nå er tilgjengelig og at en del priser er lagt inn i systemet som etter hvert vil bli komplettert med flere. Første innbetaling allerede mottatt - hytta på Kinn og ei «Turbok»!
9. Astrid og Anders stilte spørsmål om hvordan vi kan aktivisere flere turledere – det ble utvekslet noen tanker om det og systemet for leder utdanning og vår tilknytting til DNT og hvordan dette knytter oss sammen som gruppe og at vi alle får en tilhørighet til systemet er viktig.
Vi trenger flere turledere til alle gruppene, gjerne nærturledere, aktivitetsledere (Barnas Turlag).

Vi må finne ordning hvordan vi gjør med skiturer som stort sett er enkle og går i fint terreng. Til de få store turene får vi heller «sjekke utenfor laget etter kompetanse».

1. Det ble luftet en del tanker om kurs behov – Siv som er kurs ansvarlig følger opp dette.
Ambassadør kurs, nærturleder kurs og trening sammen med redningshelikopter ble nevnt som spesielt interessant.
Når det gjelder det siste så har Kjetil Høidal i padlegruppa allerede kontakt med Redningshelikopteret for en øvelse i sjø redning.
Kjetil vil presenterer vårt ønske om også trening for fot turledere kan kombineres for Redningshelikopteret.
2. Arnfrid presenterte hvordan det nye systemet for kleskolleksjonen 2019 i DNT vil bli.
Vær enkelt av de som er kvalifisert for det vil få egen henvendelse fra «Nettbutikken DNT» med tilbud om å handle direkte.
3. Det kom spørsmål om: «Hva skjer om jeg har meldt meg som turleder og plutselig må melde avbud?»
Det kan skje for alle og en sjanse man må ta, det finnes som regel alltid en løsning, men det er selvfølgelig viktig å melde fra så raskt som mulig til tur ansvarlig slik at alternativer kan oppdrives.
4. Vi holdt tidsskjemaet og tok oppsummering like før klokken 21:00.
Vi var enige om at det var mye stoff som hadde blitt presentert, men at det var viktig at denne informasjonen kom frem.
Møtet foregikk i en fin tone og vi håper at det har styrket turledergruppen både faglig, men kanskje ikke minst økt samhørigheten i gruppen noe som er viktig for trivsel og god gjennomføring av våre aktiviteter.